Source: http://keskkonnaamet.ee/teenused/kiirgus-2/kiirgustegevusluba/omaja-kohustused/
Timestamp: 2017-03-28 17:46:11+00:00
Document Index: 957246

Matched Legal Cases: ['§ 32', '§ 48', '§ 49', '§ 50', '§ 54', '§ 38', '§ 39', '§ 42']

OrganisatsioonKontaktid, dokumendiregisterTeenusedLoad, vormid, taotlused, aktid, tasudKeskkonnainfoLoodushoid, keskkonnakasutus, õpeUudised & TeatedUudised, pressiteated, üritused	Teenused Kiirgus Kiirgustegevusluba Omaja kohustused
Kiirgustegevusloa omaja kohustused Kiirgusseaduse § 32, § 48, § 49, § 50 ja § 54 kohaselt on kiirgustegevusloa omaja kohustatud kiirgustegevuse läbiviimisel:1)	järgima kiirgusohutuse põhimõtteid;2)	tagama kiirgusohutuse ja enda valduses oleva kiirgusallika füüsilise kaitse, sealhulgas kontrollima vähemalt üks kord aastas, kas kiirgusallikas või seda sisaldav seade asub kasutus- või hoidmiskohas ning on väliselt heas seisundis;3)	tagama kiirgusallika ohutuse, paigaldades ja asetades kiirgusallika ruumis õigesti, märgistama kiirgusallika ja ruumi ning kasutama kaitsevahendeid;4)	tagama kontrolli- ja jälgimisalal seire;5)	pidama iga tema vastutusel oleva kiirgusallika ja radioaktiivse jäätme, selle asukoha ja üleandmise kohta arvestust ning tegema üks kord aastas kiirgusallikate ja radioaktiivsete jäätmete inventuuri;6)	tagama kiirgustöötajale töö iseloomu ja töökoha tingimusi arvestava kiirgusohutusalase koolituse ning juhendamise;7)	koostama kiirgustööde tegemiseks ja kiirgustöötajate juhendamiseks vajalikud eeskirjad ning tagama uue tehnoloogia või seadme kasutusele võtmisel nende eeskirjade ajakohastamise;8)	korraldama kiirgustöötajate tervisekontrolli ja tagama A-kategooria kiirgustöötaja tervisekontrolli vähemalt üks kord aastas;9)	korraldab kiirgustöötajate isikudooside seiret ning seireandmete esitamise doosiregistrisse;10)	tagama kasutatavate mõõteriistade regulaarse kontrollimise ja kalibreerimise ning vastutama nende kasutuskõlblikkuse ja asjatundliku kasutamise eest;11)	tõendama pädeva asutuse nõudmisel radioaktiivse aine või radioaktiivset ainet sisaldava kiirgusseadme omamise seaduslikkust;12)	tegema enne kiirgusallika üleandmist kindlaks, kas vastuvõtjal on asjakohane kiirgustegevusluba;13)	muutma kiirgusallika pärast kasutamise lõpetamist ohutuks vastavalt kiirgustegevusloa taotluses esitatud ohutustamise kavale;14)	tagama radioaktiivsete jäätmete käitlemise viisil, mille prognoositav kahjulik mõju tulevastele põlvedele ei oleks suurem kui käesoleva seadusega või selle alusel kehtestatud õigusaktidega lubatud;15)	katma kõik radioaktiivsete jäätmete käitlemisega seotud kulud;16)	tagama, et tekkivate radioaktiivsete jäätmete ja heidete aktiivsus ja kogused oleksid võimalikult väikesed;17)	leevendama avariikiirituse olukorra tagajärgi;18)	viivitamata teavitama Keskkonnaametit ja Häirekeskust kiirgusallika kadumisest, vargusest või loata kasutamisest ning kiirgustegevuse käigus toimunud juhtumist või avariist, mille tagajärjel on töötaja või elanik saanud tahtmatult kiiritada;19)	kontrollima kiirgusallika terviklikkust pärast iga sündmust, kui kiirgusallikas võib olla saanud kahjustada, ning teavitama vajaduse korral Keskkonnaametit sellest sündmusest ja rakendatud abinõudest;20)	eelistama kiirgusallika hankel tootjat, kes on nõus lisama müügilepingusse tingimuse kiirgusallika tootjale tagastamise kohta. 21)	tagama piisavate finantsvahendite olemasolu radioaktiivse aine, seda sisaldava kiirgusallika ja radioaktiivsete jäätmete ohutustamise kulude katmiseks.22)	suure ohuga kiirgustegevuse korral koostama avariikiirituse olukorra lahendamise plaani ja kindlustama, et kiirgustegevuse rajatiste projekti ja uute kiirgusallikate kasutusele võtmist oleks tunnustanud kiirgusekspert.Kiirgusseaduse § 38 kohaselt on kiirgustegevusloa omaja kohustatud kõrgaktiivse kiirgusallikaga seotud tegevuste korral täiendavalt:1)	tagama, et kiirgusallikaga on kaasas kirjalik teave, mis tõendab, et kiirgusallikas on identifitseeritud kordumatu numbriga ja sisaldab ülesvõtteid kiirgusallikast, kiirgusallika konteinerist, veopakendist ning vajaduse korral vahenditest ja seadmetest;2)	tagama, et kiirgusallika terviklikkuse kontrollimiseks ja hooldamiseks on tehtud loa andja määratud sagedusega nõuetekohased testid;3)	tagastama iga kasutusest kõrvaldatud kiirgusallika viivitamata pärast selle kasutamise lõppu tootjale, andma üle teisele kiirgustegevusluba omavale isikule või radioaktiivsete jäätmete käitluskohta;4)	sõlmima kiirgusallika omandamisel tootjaga lepingu, mille kohaselt tootja kohustub kiirgusallika tagasi võtma hiljemalt 15 aastat pärast kiirgusallika sissevedu, kui kiirgusallika aktiivsus kümme aastat pärast selle riiki sissevedu on suurem kui 10 MBq.Kiirgusseaduse § 39 kohaselt on kiirgustegevusloa omaja kohustatud radioaktiivsete jäätmetega käitlemisega seotud tegevuste korral täiendavalt:1)	tagama radioaktiivsete jäätmete hoiuruumi ohutuse kogu selle kasutamise kestel;2)	korraldama radioaktiivsete jäätmete töötlemise, kui see on vajalik radioaktiivsete jäätmete omaduste muutmiseks enne juhtimist keskkonda, või konditsioneerimise ning vahe- või lõppladustamise;3)	arvestama tegevuse planeerimisel ning tegevuse käigus ka muude ohtudega ning radioaktiivsete jäätmete tekkimise eri etappe ja radioaktiivsete jäätmete vastastikust mõju;4)	andma radioaktiivsed jäätmed viie aasta jooksul pärast nende tekkimist üle radioaktiivsete jäätmete ladustuskohta.Kiirgusseaduse § 42 kohaselt on kiirgustegevusloa omaja kohustatud meditsiiniradioloogia protseduuri läbiviimisel täiendavalt:1)	teostama protseduure põhjendatult ja optimeeritult, sealhulgas tagama, et kiiritust antakse ainult vajalikul hulgal selleks määratud kehaosadele ning patsiendile manustatava radioaktiivse aine kogus on õige;2)	teavitama patsienti ioniseeriva kiirgusega kaasnevatest ohtudest;3)	välja selgitama tema käsutuses oleva teabe põhjal andmed patsiendile varem teostatud meditsiiniradioloogia protseduuride kohta.4)	tagama kiirgusallika ohutuse ja kaitsesüsteemide korrasoleku. Sisukaart Keskkonnaameti peakontor - tel: 680 7438, faks: 680 7427, e-post: info at keskkonnaamet dot eeinfo at keskkonnaamet dot ee Narva mnt 7a, 15172 Tallinn